Diari Oficial de la Generalitat Valenciana


Sumari del DOGV 2062, del 07-07-1993 (1993/828589)

DECRET 78/1993, de 28 de juny, del Govern Valencià, pel qual estableix diverses ajudes econòmiques en l'àmbit de l'àrea de rehabilitació urbana de la Ciutat Vella de València.
-------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/06/28/78/dof/vci/html**

### Dades del document

Número de DOGV
:   2062

Data del DOGV
:   07-07-1993

Secció del DOGV
:   DISPOSICIONS GENERALS

Número del document
:   1993/828589


Data del document
:   28-06-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 78/1993, de 28 de juny, del Govern Valencià, pel qual estableix diverses ajudes econòmiques en l'àmbit de l'àrea de rehabilitació urbana de la Ciutat Vella de València.  
Amb la promulgació del Decret 158/1992, de 14 de setembre, del Govern Valencià, que declarava l'àrea de rehabilitació urbana de la Ciutat Vella de València, la Generalitat Valenciana satisfeia el compromís d'habilitar i establir a càrrec seu un sistema d'ajudes i de subvencions per a la rehabilitació i la construcció d'habitatges i edificis, i també per a la rehabilitació i implantació d'equipaments de caràcter social, cultural i educatiu, tot inserit en la política de rehabilitació integral del centre històric de València.  
No obstant això, l'experiència acumulada des de la implantació d'aquestes ajudes i l?obertura al públic de l?oficina de gestió, creada pel mateix decret a fi de centralitzar-ne la tramitació, ha portat a la constatació de la necessitat d'incorporar a l'actuació noves línies d'ajudes econòmiques, especialment dissenyades des d'aquella experiència i amb la finalitat d'atendre la demanda social no satisfeta amb les ajudes inicials.  
Així, el decret amplia l?àmbit de les actuacions protegibles, en matèria de rehabilitació d'edificis i habitatges, a les que promoguen veïns amb nivells reduïts de renda i estén també l?objecte de subvenció a la redacció de memòries i projectes tècnics i a la direcció d'obres.  
A banda d'això, s'incorporen com a actuacions protegibles aquelles actuacions arqueològiques que es facen amb motiu de la nova construcció d'habitatges de protecció oficial de promoció privada, i es primarà especialment, a través de l?increment dels tipus de subvenció, la construcció d'habitatges destinats a adquirents amb nivells baixos de renda.  
Finalment, a través de les disposicions addicionals, s'incorporen algunes modificacions i adaptacions de la normativa anterior en matèria d'equipament i promoció pública d'habitatges en l'àrea de rehabilitació urbana de la Ciutat Vella, per a obtenir, al capdavall, una adequada assignació dels recursos públics compromesos per la Generalitat Valenciana per a la rehabilitació integral del centre històric de València.  
Per tot això, a proposta conjunta dels consellers d'Obres Públiques, Urbanisme i Transports i de Cultura, Educació i Ciència, després de la deliberació del Govern Valencià, en la reunió del dia 28 de juny de 1993,  
DECRETE  
CAPITOL I   
Disposicions generals  
Article primer. Actuacions protegibles  
En l'àmbit territorial delimitat com a àrea de rehabilitació - urbana de la Ciutat Vella de València, a més de les descrites en l'article 3 del Decret 158/1992, de 14 de setembre, del Govern Valencià, podran ser declarades protegibles aquestes actuacions:  
a) La rehabilitació d'edificis i habitatges pels seus propietaris o usuaris amb recursos econòmics escassos.  
b) La redacció de memòries, projectes tècnics i direcció d'obres necessàries per a la rehabilitació d'edificis, locals i habitatges l?objecte dels quals el constituesca una actuació qualificada de protegible.  
c) Les actuacions arqueològiques que es facen amb motiu de la nova construcció d'habitatges de protecció oficial de promoció privada.  
Article segon. Limitacions i vinculacions jurídiques respecte de l?ús, de la cessió i de la disposició  
Els immobles sobre els quals s'haja dut a terme l'actuació objecte d'ajuda econòmica directa de la Generalitat Valenciana quedaran subjectes amb caràcter general al règim de limitacions i vinculacions jurídiques definit per l'article 5 del Decret 158/1992, de 14 de setembre, del Govern Valencià, així com a les que poguessen derivar-se d'aquest decret segons el tipus d'actuació protegible.  
Article tercer Incompliments  
La falta d'iniciació en el termini establert de les obres de rehabilitació, qualificades o declarades protegibles a l?empara del que disposen el Decret 158/1992, de 14 de setembre, i aquest decret, o el fet de no obtenir la qualificació definitiva per a l'actuació determinaran el reintegrament dels beneficis economitza directes percebuts, amb els interessos legals meritats des de la concessió.  
CAPITOL II  
Actuacions de rehabilitació per part dels promotors  
Article quart. Finalitat de l'actuació protegible  
Seran susceptibles de rebre ajuda econòmica de la Generalitat Valenciana, en els termes que regula aquest capítol, les obres de rehabilitació que tinguen com a finalitat l'adequació de l?habitabilitat de l?habitatge o la rehabilitació de l?edifici del qual forma part, promogudes pel propiciar o per l?usuari amb recursos econòmics escassos.  
En el cas d'edificis caldrà que l?execució d'aquestes obres, l?haja acordada la comunitat de propietaris de l?edifici, amb els requisits de majories que exigeix la Llei de Propietat Horitzontal, i que el sol·licitant estiga obligat legalment a contribuir-hi, segons el que disposa aquest cas legal.  
Article cinquè. Beneficiaris  
1. Podran ser beneficiaris d'aquestes ajudes els propietaris o usuaris, per qualsevol títol jurídic, d'habitatges que constituesquen la residència habitual i permanent, sempre que no disposen de cap altra propietat immoble susceptible de ser utilitzada com a habitatge.  
familiars del sol·licitant, calculats d'acord amb el que disposa l'article 10 del Reial Decret 1932/1991, de 20 de desembre, no podran excedir, en el còmput anual, de l'equivalent al salari mínim interprofessional o, si el superassen, no excedir del 0,3 d'aquest per cada membre de la unitat familiar.  
Article sisè. Condicions que cal que complesquen les actuacions  
1. Es declararan actuacions protegibles aquelles que, a més d'observar els criteris de coherència definits per l'article 14 del Decret 158/1992, de 14 de setembre, del Govern Valencià, complesquen aquestes condicions específiques:  
a) Les obres que es facen a l?edifici i a les quals haja de contribuir obligatòriament el sol·licitant hauran de tenir com a finalitat prioritària l'adequació estructural i funcional d'aquest, garantir l?estanqueitat envers la pluja i la humitat, així com l'adequació de les instal·lacions generals de l?edifici (aigua, gas, sanejament, electricitat i telefonia). Hauran de ser, també, coherents en relació amb les característiques de l?edifici i de l?entorn.  
b) Pel que fa als habitatges, caldrà tenir com a objectiu principal de l'actuació l'adequació dels serveis higiènics i la instal·lació de cuina, l'adequada distribució interior que permeta una suficient ventilació, aireg i il·luminació dels espais de l?habitatge i la dotació o millora de la instal·lació d'aigua i electricitat en l?interior d'aquest. i, en general, qualssevol altres que busquen l?obtenció o millora de les condicions mínimes escaients d'habitabilitat, sempre que siguen coherents amb les característiques de l?edifici i del seu entorn.  
2. Quan les actuacions de rehabilitació les porten a terme els usuaris no propietaris de l?edifici o habitatge, hauran de tenir la preceptiva autorització del propietari de l?immoble. A aquesta autorització caldrà adjuntar el compromís d'aquest de mantenir l?habitatge en el mateix règim d'ús per un període mínim de sis anys i en les condicions de preus de renda establertes per als habitatges de protecció oficial de règim especial, si es tracta d'arrendament.  
3. Els edificis que constituesquen l'objecte de l'actuació protegible o integren l'habitatge objecte d'obres d'adequació d'habitabilitat no es podran trobar subjectes a limitacions derivades del planejament urbanístic que impedesquen l'obtenció de Llicència municipal d'obres, tret del que disposen els apartats 2 i 3 de l'article 137 del text refós de la Llei sobre el Règim del sòl i Ordenació Urbana, ja que en aquest cas per a la concessió de la subvenció caldrà la renúncia expressa del beneficiari a l'increment de valor als efectes expropiatoris que poguessen derivar-se de les millores obtingudes amb motiu de les obres declarades protegibles.  
Article setè. Quantia de les ajudes  
La quantia de les ajudes que han de percebre els promotors de les actuacions de rehabilitació en les condicions assenyalades en els articles anteriors es fixen en el cent per cent del cost real de l'actuació, calculat segons el que disposa l'article 29 del Reial Decret 1932/1991, de 20 de desembre, amb l?exclusió dels honoraris de professionals quan escaiga la subvenció íntegra, amb aquestes limitacions que s'assenyalen, que de manera excepcional i justificada podran modificar-se per resolució motivada del Director General d'Arquitectura i Habitatge a proposta de la Gerència de l?oficina RIVA:  
a) Per a obres d'adequació estructural i funcional de l?edifici, fins a un màxim de 500.000 pessetes per habitatge.  
b) Per a obres d'adequació d'habitabilitat dels habitatges, fins a un màxim de 750.000 pessetes per habitatge.  
c) Per a obres en les quals s'alterne l'adequació estructural i funcional de l?edifici amb l?habitabilitat de l?habitatge, fins a un màxim de 1.250.000 pessetes per habitatge.  
Aquestes quantitats podran actualitzar-se periòdicament per ordre del Conseller d'Obres Públiques, Urbanisme i Transports i caldrà que siguen compatibles amb les establertes amb caràcter general en matèria de rehabilitació, llevat de les destinades a sufragar els honoraris professionals corresponents a redacció de memòries, projectes tècnics i direcció de les actuacions de rehabilitació.  
Article vuit. Concessió de la subvenció  
1. La declaració formal d'actuació protegible s'atorgarà mitjançant una resolució única de la Gerència de l?oficina RIVA de Ciutat Vella, que exercirà prerrogatives de supervisió i fiscalització de l?execució de les obres i de comprovació de l'aplicació efectiva de la subvenció a la realització d'aquelles.  
2. El pagament de la subvenció es farà efectiu mitjançant lliuraments parcials contra certificacions d'obra executada, emeses pel director tècnic d'aquestes amb la conformitat del promotori el contractista i directament a aquest darrer. El pagament de l?import corresponent a la liquidació de les obres es verificarà una volta certificada la total i satisfactòria conclusió d'aquestes per part de la direcció tècnica i formalitzada la recepció per part del promotor de l'actuació.  
Amb aquesta finalitat el contracte d'execució d'obres que s'ha de subscriure entre el beneficiari de la subvenció i el contractista haurà d'incorporar la corresponent cessió de drets per part d'aquell en favor d'aquest darrer; punt aquest que caldrà que verifique i revalide l'oficina RIVA de Ciutat Vella mitjançant el visat escaient del contracte.  
CAPITOL III   
Redacció de memòries o projectes tècnics i direcció d'obres de rehabilitació  
Article novè. Objecte de l'actuació protegible  
Podran ser destinatàries d'ajuda econòmica per part de la  
Generalitat Valenciana les actuacions consistents en la redacció de memòries, projectes tècnics i direcció d'actuacions de rehabilitació que hagen rebut la qualificació de protegible als efectes del que disposen aquest decret i el Decret 158/1992, de 14 de setembre, del Govern Valencià.  
Article deu. Beneficiaris  
Podran ser beneficiaris d'aquestes ajudes els propietaris o usuaris, per qualsevol títol jurídic, d'habitatges o locals, considerats Individualment o agrupats en comunitats de Propietaris, sempre que el sol·licitant, a ibers de complir els requisits que li siguen exigibles a causa de l'actuació protegible principal, acredite uns ingressos familiars, ponderats d'acord amb el que disposa l'article 10 del Reial Decret 1932/1991, que no excedesquen les dues voltes i mitja el salari mínim interprofessional.  
En el supòsit d'edificis serà exigible el compliment del límit de rendes respecte de, si més no, el 70 per cent dels copropietaris, Llevat que els habitatges de l'edifici es troben totalment o parcialment cedits en arrendament; ja que, en aquest cas, serà exigible el compliment d'aquesta condició respecte de, si més no, el 50 per cent dels inquilins.  
Article onze. Condicions que han de complir les actuacions  
1. Les condicions que ha de complir l'actuació seran les que, conformement al que preveu aquest decret i el Decret 158/1992, de 14 de setembre, del Govern Valencià, li seran exigibles a l'actuació protegible principal que constitueix l?objecte de la corresponent memòria o projecte tècnic i direcció facultativa.  
2. l'encàrrec de redacció de la memòria o projecte tècnic i direcció de les obres caldrà que es verifique a favor d'un professional competent per causa d'aquestes, amb el visat de l?oficina RIVA de Ciutat Vella, i caldrà que continga la corresponent cessió de drets per a la percepció de l?import de la subvenció, per part del beneficiari d'aquesta, a favor del tècnic autor de la memòria o projecte tècnic i responsable de la direcció de les obres.  
3. Quan l?objecte dels treballs ho permeta, la redacció de la memòria o del projecte tècnic i la direcció posterior de les obres podrà delegar-se per part del sol·licitant en la mateixa oficina RIVA de Ciutat Vella, que durà a terme l?encàrrec a través dels seus mitjans tècnics propis i sense que es merite cap honorari respecte d'això.  
4. Llevat que es fes ús de la facultat anterior, l?elecció del professional per part del sol·licitant de l'ajuda haurà de recaure en algun dels integrants de les llistes que amb aquesta finalitat elaboren els corresponents col·legis professionals, amb els requisits i les condicions que s'establesquen de comú acord entre la Generalitat Valenciana i les corporacions respectives; o bé autoritzar-se la designació d'ofici del tècnic o dels tècnics que per torn corresponga entre els integrants d'aquelles llistes.  
5. En el supòsit de rehabilitació d'edificis d'habitatges destinats totalment o parcialment a arrendament o a un altre règim d'ús, per a la subvenció de l'actuació serà també exigible el compliment dels requisits establerts en l'article 6.2 del present decret.  
Article dotze. Quantia de les ajudes  
L'import de la subvenció que regula aquest capítol serà del cent per cent dels honoraris meritats, si s'escau, amb motiu de la redacció de la memòria o del projecte tècnic i la direcció de les actuacions de rehabilitació, en les condicions fixades en virtut del corresponent conveni entre la Generalitat Valenciana i els respectius, col·legis professionals.  
Article tretze. Concessió de la subvenció  
El dret a la subvenció es declararà simultàniament a la qualificació provisional d'actuació protegible de la principal i serà pagat directament al redactor de la memòria o projecte tècnic i responsable de la direcció de les obres Corresponents, amb subjecció al règim de pagament que s'establesca a través del conveni a que es refereixen els articles precedents.  
CAPITOL IV Actuacions arqueològiques  
Article catorze. Objecte de l'actuació protegible  
Podran gaudir d'ajuda econòmica de la Generalitat Valenciana, en els termes que estableix aquest capítol, les actuacions que tinguen com a finalitat la remoguda del subsòl dins de l?àmbit territorial delimitat com a àrea de rehabilitació urbana de Ciutat Vella, quan aquella constituesca una exigència prèvia a l?obtenció de llicència per a la construcció d'edificis de nova planta d'habitatges de protecció oficial, determinada per raons arqueològiques.  
Article quinze. Beneficiaris  
1. Podran ser beneficiaris d'aquestes ajudes les persones físiques o jurídiques de naturalesa estrictament privada que actuen com a promotors d'habitatges de protecció oficial de nova construcció, en qualssevol dels règims, destinats a la venda o a la cessió en arrendament.  
2. S'exclouen expressament de les ajudes les actuacions de promoció d'habitatges de nova construcció en qualsevol altre règim, i també les de protecció oficial que promoguen directament les administracions territorials o empreses en què tinguen, directament o indirectament, una participació única o majoritària.  
Article setze. Condicions de l'actuació  
1. Serà requisit imprescindible per a la concessió de les ajudes que regula aquest capítol que l'actuació consistent en la promoció d'habitatges de protecció oficial de nova construcció que es pretén, obtinga la preceptiva qualificació amb aquesta finalitat.  
2. L'actuació podrà consistir en la prospecció o sondeig del subsól dels terrenys destinats a la nova construcció o a l?excavació intensiva, en els termes que determinen l?informe arqueològic previ emes amb aqueixa finalitat per part del servei municipal competent.  
3. En qualsevol cas, l'actuació arqueològica se subjectarà a les disposicions de l?Ordre de 31 de juliol de 1987, de la Conselleria de Cultura, Educació i Ciència, que regula la concessió d'autoritzacions per a la realització d'activitats arqueològiques a la Comunitat Valenciana.  
4. Tant l?elaboració dels projectes d'actuació arqueològica com l?emissió de l?informe preliminar, la redacció de la memòria científica, els honoraris que es meriten amb aquest motiu i els derivats de la intervenció professional integraran el cost de l'actuació a l?efecte de la determinació de la subvenció corresponent.  
Article disset. Quantia de la subvenció  
1 . La quantia de la subvenció que han de percebre els promotors de les actuacions arqueològiques que complesquen les condicions establertes en aquest capítol dependrà de la intensitat de l'actuació de remoguda del subsòl que calga dur a terme amb motiu del compliment de la normativa urbanística i patrimonial aplicable al cas concret.  
a) En el cas de prospecció o sondeig:  
Quan la finalitat de l'actuació principal siga la construcció d'habitatges de protecció oficial en règim general, l?import de la subvenció serà equivalent a un 6 per cent del mòdul ponderat vigent per la superfície edificable del solar.  
Quan la finalitat de l'actuació principal siga la construcció d'habitatges de protecció oficial en règim especial, l?import de la subvenció serà equivalent al 9 per cent del mòdul ponderat vigent per la superfície edificable del solar.  
Quan la finalitat de l'actuació principal siga la construcció d'habitatges de protecció oficial en regim general, l?import de la subvenció serà equivalent al 12 per cent del mòdul ponderat vigent per la superfície edificable del solar.  
Quan la finalitat de l'actuació principal siga la construcció d'habitatges de protecció oficial en règim especial, l?import de la subvenció serà equivalent al 18 per cent del mòdul ponderat vigent per la superfície edificable del solar.  
2. Les quanties expressades no tindran caràcter acumulatiu. De tal manera que si haguessen de continuar l?una darrere l'altra les actuacions de prospecció o sondeig i excavació, es concedirà únicament l?import corresponent a aquesta darrera.  
3. Només a l?efecte de les ajudes econòmiques que regula aquest decret, es considerarà protegible la prospecció o el sondeig no superficial que vaja acompanyada d'un moviment de terres i vinga definida escaientment en l?informe previ al qual es refereix l'article 16.2 d'aquesta disposició.  
Article divuit. concessió de la subvenció  
. El dret a la subvenció es declararà simultàniament a la qualificació de protegible de l'actuació principal i el pagament es durà a terme amb subjecció al mateix règim que corresponga a la subvenció d'aquella actuació.  
DISPOSICIONS ADDICIONALS  
Primera  
1. Totes les ajudes econòmiques que concedesca la Generalitat Valenciana destinades a actuacions protegibles en matèria de rehabilitació, regulades en el Decret 158/1992, de 14 de setembre, i en aquest decret, que porten a terme en l?àmbit delimitat com a àrea de rehabilitació urbana de Ciutat Vella, es fraccionaran en dos lliuraments equivalents cada un al 50 per cent de l?import total de la subvenció.  
2. Amb caràcter excepcional, l?oficina RIVA de Ciutat Vella, en el cas de promotors d'una actuació protegible els ingressos dels quals no superen el límit de dues vegades i mitja el salari mínim interprofessional, podrà declarar aplicable l'actuació del regim de pagament de la subvenció regulat en l'article 8 d'aquest decret, en el moment de resoldre la concessió de la qualificació provisional.  
3. En qualsevol cas, el primer pagament necessitarà, perquè es liquide, que es certifique el començament de les obres objecte de l'actuació per part del director tècnic d'aquestes. L'import restant no es podrà fer efectiu fins al total acabament de les obres i després de l?obtenció de la corresponent qualificació definitiva, en el cas del paràgraf 1, i conformement al que estableix l?esmentat article 8, en el cas previst en el paràgraf 2.  
4. Les actuacions de rehabilitació per part de promotors amb recursos escassos i les actuacions d'adquisició, rehabilitació i construcció d'immobles destinats a equipament social, cultural o educatiu es regiran per la seua normativa específica.  
Segona  
1. Les promocions públiques d'habitatges de protecció oficial que ha de dur a terme la Generalitat Valenciana, a través de la Conselleria d'Obres Públiques, Urbanisme i Transports, que es facen en l?àmbit de l?àrea de rehabilitació urbana de Ciutat Vella ja siga per una nova construcció, rehabilitació o adquisició a terceres persones, es consideraran promocions excepcionals als efectes del que disposa l'article 1.2.b) i concordants del Decret 26/1989, de 27 de febrer, del Govern Valencià, i el que disposa la normativa estatal en la matèria.  
2. El preu d'adquisició dels habitatges no passarà, per metre quadrat de superfície útil, d'una vegada el valor del mòdul de VPO que es trobe vigent en la data de celebració del contracte.  
Quan es tracte d'habitatges, nous o usats, subjectes a algun regim de protecció oficial, el preu serà el que corresponga d'acord amb aquest regim.  
En relació amb aquest apartat no es computarà el cost de la inversió en l'adequació funcional i estructural de l?edifici.  
3. En qualsevol cas, la superfície útil de l?habitatge no excedirà de 90 metres quadrats, i podrà dispensar d'aquesta condició el Director General d'Arquitectura i Habitatge quan hi concórreguen circumstàncies justificades com cal o si se dispensàs d'aquest límit a causa de disposicions de caràcter general.  
Tercera  
La Conselleria d'Obres Públiques, Urbanisme i Transports, a més de les actuacions generals de reurbanització i adequació d'espais públics compromesa en la clàusula 3.3 del conveni subscrit amb l'Ajuntament de València el 16 de juny de 1992, podrà assumir a càrrec seu intervencions externes de caràcter puntual sobre edificis i/o zones especifiques, que pel seu interès es consideren necessàries per a la requalificació mediambiental de l'entorn, per a la qual cosa es demanarà l'autorització dels propietaris dels immobles.  
Quarta  
Només a l?efecte de les ajudes de la Generalitat Valenciana en matèria de rehabilitació d'edificis i habitatges per part dels qui en són propietaris o usuaris amb recursos econòmics escassos, no es tindrà en compte cap limitació derivada de la superfície útil de l?habitatge objecte de l'actuació de rehabilitació.  
Cinquena  
En l?àmbit de l'àrea de rehabilitació urbana de Ciutat Vella i només als efectes de les ajudes econòmiques de la Generalitat Valenciana, podran ser qualificades de protegibles les actuacions de rehabilitació sobre edificis el pressupost protegible de les quals, dividit pel nombre d'habitatges que hi haja després de l'actuació, no excedesca de 500.000 pessetes.  
Sisena  
Se substitueix l'apartat b) de l'article 3, Actuacions protegibles, del Decret 158/1992, de 14 de setembre, del Govern Valencià, pel text següent:  
«b) L'adquisició, rehabilitació o construcció d'immobles, destinats a equipament social, cultural o educatiu.  
Podran ser beneficiàries de les ajudes per a aquestes actuacions les entitats sense ànim de guany que les promoguen i aquelles que, encara que si que en tinguen, d'ànim de guany, duguen a terme intervencions que es declaren d'excepcional interès públic mitjançant resolució motivada del Conseller d'Obres Públiques, Urbanisme i Transports.»  
Setena  
Se substitueix la redacció de l'article 22 del Decret 158/1992, de 14 de setembre, del Govern Valencià, pel text següent:  
«Article vint-i-dos. Ajuda per a la rehabilitació d'edificis, d'interès històric, arquitectònic o ambiental Les obres que s'haguessen de fer a causa d'una ordre dels organismes competents a fi de mantenir els edificis d'interns històric, arquitectònic o ambiental, en les condicions escaients de seguretat, salubritat i ornat públics, podran obtenir ajudes, amb els límits al pressupost protegible assenyalats en l'article 15.1 d'aquest decret, per una quantia del 15 per cent del pressupost protegible d'adequació estructural i funcional; sempre que aquesta haja estat exigida per aquella ordre d'execució.»  
Vuitena  
Se substitueix la secció VI del capítol III del Decret 158/1992, de 14 de setembre, del Govern Valencià, i queden redactats els articles que la integren d'aquesta manera:  
«Adquisició, rehabilitació i construcció d'immobles destinats a equipament social, cultural o educatiu.  
Article vint-i-sis. Condicions per a la qualificació d'actuació protegible d'equipament  
1. En els supòsits d'adquisició o rehabilitació d'edifici, aquest haurà de complir l?organització espacial i les característiques constructives que permeten l'adequació a l?ús previst com a equipament.  
2. Els immobles sobre els quals recaiga l'actuació protegible s'hauran de vincular a la destinació que motiva l'ajuda concedida durant un període mínim de deu anys.  
3. Es considerarà pressupost protegible el cost total de l'actuació de rehabilitació o de nova construcció, inclòs el de l'adquisició prèvia de l?immoble, si s'escau.  
Article vint-i-set. Quantia de les ajudes  
1. La determinació de les ajudes estarà condicionada per:.  
a) La naturalesa d'ànim de guany o no de l?entitat promotora.  
b) L'interès històrico-artístic dels edificis recollits en el catàleg municipal d'edificis protegits o d'aquells que, segons la Direcció General d'Arquitectura i Habitatge i mitjançant una resolució feta amb aquesta finalitat, se'ls reconega interès tipològic o arquitectònic, i sempre que les obres de rehabilitació a realitzar siguen coherents amb les característiques de l?edifici i les del seu entorn.  
c) Les característiques de l?entorn i emplaçament de l?edifici relatives a zones especialment degradades, d'interès social o ambiental i en les quals la implantació de l'equipament implique una millora important en les condicions de l'entorn.  
2. Les quanties que s'estableixen són aquestes:  
a) Per a entitats sense ànim de guany.  
a. 1 Per a actuacions, de rehabilitació o nova construcció: el 30 per cent del pressupost protegible amb un màxim del 40 per cent del mòdul ponderat per la superfície útil de l'edifici.  
a.2 Per a actuacions de rehabilitació o de nova construcció en les quals s'incloga l'adquisició de l'edifici o solar: el 35 per cent del pressupost protegible amb un limità màxim del 50 per cent del mòdul ponderat per la superfície útil de l'edifici.  
b) Per a entitats amb ànim de guany.  
b. 1 Per a actuacions de rehabilitació o de nova construcció: el 20 per cent del pressupost protegible amb un màxim del 30 per cent del mòdul ponderat per la superfície útil de l'edifici.  
b.2 Per a actuacions de rehabilitació o de nova construcció en les quals s'inclou l'adquisició de l'edifici o solar: el 25 per cent del pressupost protegible amb un. límit màxim del 40 per cent del mòdul ponderat per la superfície útil de l'edifici.  
3. Les quanties establertes en l'apartat anterior s'incrementaran amb aquestes:  
a) Quan es tracte d'un edifici que complesca el que estableix l'apartat 1.b) d'aquest article: un 10 per cent més de l'import de la subvenció sobre el pressupost protegible i, si escau, com a màxim un 10 per cent més sobre la quantia determinada en funció del mòdul ponderat.  
b) Quan l'actuació es faça en una àrea que complesca el que s'estableix l'apartat 1.c) d'aquest article: un 5 per cent més de l'import de la subvenció sobre el pressupost protegible, i amb un màxim d'un 5 per cent més sobre la quantia determinada en funció del mòdul ponderat.  
c) En tots dos supòsits, aquests increments seran acumulables si coincideixen les condicions establertes per l'apartat 1 d'aquest article».  
Novena  
Se substitueix l'apartat 3 de l'article 28, Concessió de les ajudes, del Decret 158/1992, de 14 de setembre, del Govern Valencià, per aquest text:  
«3. La concessió de les ajudes per a l'adquisició i la rehabilitació d'equipament comunitari primari es farà d'aquesta manera:  
1. Amb caràcter general:  
a) El 50 per cent de l'import de la subvenció una volta reconegut el dret a les ajudes i després d'haver justificat el començament de les obres.  
b) El 50 per cent restant una volta concloses les obres i justificat el compliment de la finalitat per a la qual es va concedir la subvenció.  
2. En el supòsit que comporte l'adquisició de l'edifici o solar:  
a) Una volta acreditada fefaentment l'adquisició, mitjançant la presentació de la corresponent escriptura pública, es podrà disposar la concessió del 25 per cent de la subvenció que corresponga.  
b) Després d'haver-se acreditat el començament de les obres de rehabilitació o de nova construcció es podrà disposar la concessió del 50 per cent de la subvenció que pertoque o el 25 per cent quan s'haja concedit la corresponent a l'adquisició, si escau.  
c) L'import restant de la subvenció es concedirà una volta concloses les obres i justificat el compliment de la finalitat per a la qual es va concedir la subvenció.»  
Desena  
Els promotors d'actuacions qualificades de protegibles segons el que disposa el Decret 158/1992, de 14 de setembre, i en aquest decret, estaran obligats a identificar les obres objecte de l'actuació durant tot el temps de la seua durada i una volta aquestes s'acaben mitjançant els cartells o títols que amb aqueixa finalitat s'aproven mitjançant una resolució de la Direcció General d'Arquitectura i Habitatge.  
Aquestes certificacions contindran, com a mínim, l?escut de la Generalitat Valenciana, l?expressió «RIVA. Pla de Rehabilitació integral de València. Ciutat Vella», i les dades relatives al promotor, director tècnic i contractista de l'actuació i número d'expedient de qualificació.  
DISPOSICIO TRANSITORIA  
A les sol·licituds formulades abans de l?entrada en vigor d'aquest decret, que estiguen pendents de resolució, els serà aplicable el règim que s'hi preveu.  
El que estableixen les disposicions addicionals primera desena d'aquest decret s'aplicaran a totes aquelles actuacions sobre les quals no hagués recaigut qualificació definitiva a la data d'entrada en vigor d'aquest decret.  
DISPOSICIONS FINALS  
Primera  
Autoritze el Conseller d'Obres Públiques, Urbanisme i Transports a subscriure els convenis que corresponga amb els col·legis oficials d'arquitectes superiors i arquitectes tècnics per a complir el que disposa el capítol III d'aquest decret.  
Autoritze també els consellers d'Obres Públiques, Urbanisme i Transports i de Cultura, Educació i Ciència per tal que, en l'àmbit de les seues competències, dicten les normes que calga per al desplegament i l'execució del decret.  
Segona  
El decret entrarà en vigor l?endemà de la publicació en el Diari Oficial de la Generalitat Valenciana.  
València, 28 de juny de 1993  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports, EUGENIO BURRIEL DE ORUETA  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI